laion/Wikipedia-Exotic huggingface dataset:
In Bed with My Doona

In Bed with My Doona הוא אלבום האולפן השני של הקומיקאי/מוזיקאי האוסטרלי The Bedroom Philosopher והוא התייחסות לסרט "במיטה עם מדונה" (1991), שהיה ידוע במדינות מסוימות בתור, In Bed with Madonna. הוא יצא לאור בהוצאת חברת התקליטים נאן אנד פופ בשנת 2005 (ראו 2005 במוזיקה). הפצתו ברחבי העולם זכתה להצלחה כאשר הסינגל המוביל מתוכו, "I'm So Postmodern", דורג ב-Triple J Hottest 100. סינגלי המשך כללו את "Folkstar" ו-"Golden Gaytime". 100 העותקים הראשונים כוללים את רצועה 16, "Special Features", שהיא רצועה חיה שהוקלטה בערב הקומדיה Mic in Hand, Friend in Hand Hotel, שאירע בסידני, אוסטרליה בספטמבר 2004. 100 עותקים נוספים כללו 'ברקוד צבעוני' מיוחד אך ללא רצועה חיה, והופצו עבור סיבוב ההופעות האזורי במערב אוסטרליה. ג'סטין הייזלווד – שירה, גיטרה קן הייזלווד – הפקה, הקלטה, מיקסינג מידע על האלבום In Bed with My Doona באתר MusicBrainz In Bed With My Doona by The Bedroom Philosopher (באנגלית אמריקאית), 2005-09-05, נבדק ב-2022-07-31 Mission to marry music and comedy - Arts - Entertainment - theage.com.au, web.archive.org, ‏2017-02-15 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "In Bed with My Doona".
סמל ברבדוס

סמל ברבדוס אומץ, עם מתן עצמאות לאי בשנת 1966 על פי צו מלכותי של מלכת בריטניה - המלכה אליזבת השנייה. מעל שלט האצולה מצוי אגרוף של תושב האיים המחזיק בידו שני מקלות קנה סוכר הדומים בצורתם לצלב אנדרו הקדוש. קני הסוכר מסמלים את חשיבות תעשיית הסוכר לכלכלת ברבדוס, וצורתם מסמלת את יום העצמאות של האי - ביום אנדרו הקדוש. מגן האבירים בצבע זהב, ועליו שני הפרחים הלאומיים של המדינה - גאוות ברבדוס ועץ תאנה. התומכים הם שקנאי ורעמתן כחלחל המייצגים את האי שקנאי ואת התבססות כלכלת האי על ענף הדיג בהתאמה. מתחת לשלט מצוי מוטו האיים - "גאווה ותעשייה". מדיה וקבצים בנושא סמל ברבדוס בוויקישיתוף סמל ברבדוס, באתר סמלי מדינות העולם ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ג'וזף פייפר

ג'וזף וילסון פייפר (באנגלית: Joseph Wilson Fifer;‏ 28 באוקטובר 1840 – 6 באוגוסט 1938) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-19 בשנים 1889–1893. לפני כן, בשנים 1881–1883, הוא כיהן כחבר הסנאט של אילינוי. ג'וזף פייפר נולד בסטאונטון, וירג'יניה. בגיל 16 הוא עבר עם משפחתו לכפר דאנוורס שבאילינוי, ובמשך כמה שנים הוא עבד במפעל הלבנים של אביו. עם פרוץ מלחמת האזרחים האמריקאית התגייס פייפר כטוראי לרגימנט הרגלים ה-33 של אילינוי. הוא נפצע קשה בג'קסון מיסיסיפי במהלך מערכת ויקסבורג בפיקודו של הגנרל יוליסס ס. גרנט. הוא סירב להשתחרר מן השירות, ואת שארית ימי המלחמה הוא העביר בתפקידי שמירה על ספינה ששימשה כמחנה שבויים. לאחר המלחמה נשא פייפר לאישה את גרטרוד לואיס, ולשניים נולדו שלושה ילדים. הבכור מביניהם נפטר בינקותו ונותרו בן ובת. פייפר למד משפטים באוניברסיטת אילינוי וסליאן, והיה לגובה המס של דאנוורס. הוא שימש כפרקליט העירוני של בלומניגטון וכפרקליט המדינה של אילינוי. ב-1880 נבחר פייפר לסנאט של אילינוי, בו הוא כיהן במשך שבע שנים. שמו של פייפר הגיע לתודעה ברמת המדינה לאחר שנאבק בגנרל ג'ון בלאק, נציב הגמלאות לחיילים משוחררים, לאחר שזה האחרון שלל ממנו את הגמלה כ"פוליטיקאי רפובליקני טיפוסי שלא ראוי לגמלה". גמלתו של פייפר הייתה 24 דולר לחודש. בשל הפופולריות שלו וכינויו "טוראי ג'ו", נבחר פייפר ב-1889 כמושל אילינוי. אחד מצעדיו הבולטים כמושל היה להמתיק את עונש מאסר העולם של הרוצח דר' תומאס ניל קרים (אנ'), אפשר את שחרורו, וכתוצאה מכך ביצע קרים לפחות עוד ארבעה מעשי רצח בלונדון, אנגליה. בבחירות לכהונה שנייה כמושל נוצח פייפר, ולאחר מכן, במשך שתי מערכות הבחירות הבאות, הוא סירב להתמודד שוב לתפקיד. ב-1899 הוא מונה על ידי הנשיא ויליאם מקינלי כחבר בנציבות הסחר הבין-מדינתי. פייפר האריך ימים כדי לזכות לראות את בתו, פלורנס פייפר בוהרר, נבחרת ב-1924 כאישה הראשונה שכיהנה בסנאט של אילינוי. ג'וזף פייפר נפטר בבלומינגטון ב-6 באוגוסט 1938. הוא נטמן בבית הקברות פארק היל שבעיר. Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 180-185. מדיה וקבצים בנושא ג'וזף פייפר בוויקישיתוף ג'וזף פייפר באתר אגודת המושלים הלאומית (באנגלית) ג'וזף פייפר באתר The Political Graveyard (באנגלית) ג'וזף פייפר, באתר "Find a Grave" (באנגלית) McLean County Museum of History The Fifer-Bohrer Papers Collection 1892: Thomas Neill Cream, “I am Jack the …” ExecutedToday.com
Hurricane

Hurricane (בתרגום מאנגלית לעברית: הוריקן) יכול להתייחס לנושאים שונים. האם התכוונתם ל... שירים: Hurricane (שיר של בוב דילן) Hurricane (שיר של אופנבך ואלה הנדרסון) Hurricane (שיר של וסטנד) – שיר שייצג את אוסטריה באירוויזיון 1983 Hurricane (שיר של עדן גולן) – שיר שייצג את ישראל באירוויזיון 2024 Hurricane (שיר של קניה וסט) סרטים: ההוריקן (סרט, 1999) – סרט אמריקאי שונות: הוקר הוריקן – מטוס קרב בריטי
Risk It All

"Risk It All" הוא סינגל של הזמרת-יוצרת הבריטית, אלה הנדרסון, המקהלה הבריטית, House Gospel Choir, והצמד המוזיקלי הבריטי, ג'סט קידין (אנ'). השיר יצא, על ידי חברות התקליטים וורנר מיוזיק גרופ, Major Tom's ואסיילום רקורדס, ב-20 באוגוסט 2021. השיר נכתב על ידי אלה הנדרסון, שארלוט הנינג, לואיס תומסון ורוב האוורי, והופק על ידי ג'סט קידין. נכון ליולי 2022, השיר הושמע למעלה מ-27 מיליון פעמים בספוטיפיי, ולמעלה ממיליון פעמים ביוטיוב. מידע על הסינגל "Risk It All" באתר מיוזיק בריינז סרטון השיר "Risk It All" באתר יוטיוב מידע על השיר "Risk It All" באתר ספוטיפיי Risk It All, 2021-08-20, ארכיון מ-2022-07-31, נבדק ב-2022-07-31 Ella Henderson x House Gospel Choir x Just Kiddin - Risk It All, ארכיון מ-2022-04-22, נבדק ב-2022-07-31 "Risk It All – Ella Henderson x House Gospel Choir x Just Kiddin". 7Digital. 20 באוגוסט 2021. נבדק ב-11 באפריל 2022. {{cite web}}: (עזרה) "Risk It All (Acoustic) – Ella Henderson x House Gospel Choir x Just Kiddin". Amazon. 10 בספטמבר 2021. נבדק ב-11 באפריל 2022. {{cite web}}: (עזרה) "Risk It All (Just Kidding VIP Mix) – Ella Henderson x House Gospel Choir x Just Kiddin". 7Digital. 24 בספטמבר 2021. ארכיון מ-11 באפריל 2022. נבדק ב-11 באפריל 2022. {{cite web}}: (עזרה) "Risk It All (KC Lights Remix) – Ella Henderson x House Gospel Choir x Just Kiddin". 7Digital. 24 בספטמבר 2021. נבדק ב-11 באפריל 2022. {{cite web}}: (עזרה)
Glitterball

"Glitterball" הוא סינגל של הצמד המוזיקלי הבריטי, סיגמא, בשיתוף פעולה עם הזמרת-יוצרת הבריטית, אלה הנדרסון. השיר יצא, על ידי חברות התקליטים אול אראונד דה וורלד פרודקשנס ו-3 ביט רקורדס, ב-24 ביולי 2015. השיר נמצא באלבום האולפן הראשון של הצמד, Life.‏ השיר נכתב על ידי ויין הקטור וקיש מאוב והופק על ידי סיגמא. נכון ליולי 2022, השיר הושמע למעלה מ-39 מיליון פעמים בספוטיפיי, ולמעלה מ-18 מיליון פעמים ביוטיוב. מידע על היצירה "Glitterball" באתר מיוזיק בריינז מידע על הסינגל "Glitterball" באתר מיוזיק בריינז מידע על היצירה "Glitterball" באתר Discogs סרטון השיר "Glitterball" באתר יוטיוב "Sigma team-up with Ella Henderson for new single 'Glitterball'". Official Charts Company. ארכיון מ-2022-07-31. נבדק ב-21 במאי 2015. {{cite web}}: (עזרה) Glitterball, 2015-12-04, ארכיון מ-2022-07-31, נבדק ב-2022-07-31 Sigma ft. Ella Henderson - Glitterball (Official Video), ארכיון מ-2022-10-15, נבדק ב-2022-07-31
פנטזיה על נושאים סרביים

פנטזיה על נושאים סרביים, אופ. 6, היא פנטזיה מוזיקלית המשלבת מוטיבים סרבים מאת המלחין ניקולאי רימסקי-קורסקוב משנת 1867. מורו ודמות האב של רימסקי-קורסקוב באותה עת, מילי באלאקירב, ניצח על הביצוע הראשון של יצירה זו במאי 1867. היצירה ידועה בשם פנטזיה סרבית. הפנטזיה הייתה למעשה רעיון של באלאקירב בעבור רימסקי-קורסקוב הצעיר להלחין יצירה בעבור קונצרט שניתן לתומכי הפאן-סלאביזם שתוכנן ל-24 במאי 1867. באלאקירב השתמש במוטיבים של היצירה הזו בעבודותיו. רימסקי-קורסקוב כתב באוטוביוגרפיה שלו, My Musical Life, כי לא האמונה בפאן-סלאביזם גרמה לו לכתוב את היצירה, אלא היופי של הנושאים עצמם הקסימו אותו. רימסקי-קורסקוב הלחין יצירה זו במהירות ובלי יותר מידי תיקונים, ובכל זאת באלאקירב אהב אותה. סקירה ממרץ 1868 על היצירה שכתב פיוטר איליץ' צ'ייקובסקי, שבה הזכיר גם את הסימפוניה הראשונה של רימסקי-קורסקוב, מצאה חן בעיני חוג באלאקירב והתחבב עליהם. צ'ייקובסקי כבר הכיר את בלאקירב ועבד איתו על פתיח לפנטזיה שלו רומיאו ויוליה. הביקורת התומכת על רימסקי-קורסקוב פתחה לו את הדלת לפגוש את שאר חברי החמישה פנים אל פנים בחודש שלאחר מכן. בשנת 1887 תיקן רימסקי-קורסקוב את היצירה כדי להכין אותה למהדורה חדשה שבוצעה על ידי חברת ההוצאה לאור של מיטרופן בלאייב, שרימסקי-קורסקוב היה חבר בה. הוא נפגש עם בלאייב במסגרת חוג בלאייב. היצירה אורכת בין 7 ל-8 דקות. פיקולו, 2 חלילים, 2 אבובים, 2 קלרינטים, 2 בסונים, 4 קרנות יער, 2 חצוצרות, 3 טרומבונים, טימפני, משולש, טמבורין, מצלתיים, מערכת תופים, כלי מיתר. מידע על היצירה "פנטזיה על נושאים סרביים" באתר מיוזיק בריינז מידע על הקומפוזיציה "פנטזיה על נושאים סרביים" באתר AllMusic הקלטת שמע של היצירה. ביצוע היצירה של התזמורת של רדיו ברלין. פנטזיה על נושאים סרביים ניקולאי רימסקי קורסקוב, My Musical Life, עמ' 71 פיוטר איליץ' צ'ייקובסקי, מכתב שכתב על רימסקי-קורסקוב (באוקראינית)
Yours

"Yours" (בעברית: "שלך") הוא סינגל שיר של הזמרת-יוצרת הבריטית, אלה הנדרסון. השיר יצא, על ידי חברת התקליטים סייקו מיוזיק, ב-30 בנובמבר 2014, כסינגל השלישי מתוך אלבום האולפן הראשון של הנדרסון, Chapter One.‏ השיר נכתב על ידי אלה הנדרסון וג'וש רקורד והופק על ידי ג'וש רקורד. נכון ליולי 2022, השיר הושמע למעלה מ-109 מיליון פעמים בספוטיפיי, ולמעלה מ-90 מיליון פעמים ביוטיוב. מידע על הסינגל "Yours" באתר מיוזיק בריינז מילות השיר "Yours" באתר Genius סרטון השיר "Yours" באתר יוטיוב Corner, Lewis (5 בדצמבר 2014). "Ella Henderson premieres 'Yours' music video". דיגיטל ספיי. Hearst Magazines UK. ארכיון מ-2015-03-19. נבדק ב-6 בדצמבר 2014. {{cite web}}: (עזרה) Stern, Bradley (1 בדצמבר 2014). "Premiere: Ella Henderson, "Yours (Wideboys Remix)"". MuuMuse. ארכיון מ-2021-12-01. נבדק ב-31 בינואר 2015. {{cite web}}: (עזרה) Kitchener, Shaun (2 בספטמבר 2014). "Ella Henderson's Debut Album 'Chapter One': Track-By-Track Review". Entertainment Wise. Giant Media. ארכיון מ-2015-02-22. נבדק ב-31 בינואר 2015. {{cite web}}: (עזרה) Corner, Lewis (5 בנובמבר 2014). "Ella Henderson confirms new single 'Yours'". דיגיטל ספיי. Hearst Magazines UK. ארכיון מ-2014-11-06. נבדק ב-6 בדצמבר 2014. {{cite web}}: (עזרה) Yours, 2014-10-13, ארכיון מ-2022-07-31, נבדק ב-2022-07-31 Ella Henderson - Yours (Official Video), ארכיון מ-2022-07-31, נבדק ב-2022-07-31
הר אלקטרה

הר אלקטרה (באנגלית: Mount Electra) הוא הר נישא ברכס אולימפוס, באזור חוף סקוט של ארץ ויקטוריה שבאנטארקטיקה. ההר ממוקם בסמוך ממערב להר דידו (אף הוא ברכס אולימפוס). ההר התגלה על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה, בעונת המחקר (הקיץ האנטארקטי) שבשנים 1958 – 1959. ההר נקרא על שמה של אלקטרה, דמות מהמיתולוגיה היוונית (וזאת בדומה לאתרים רבים נוספים ברכס אולימפוס). הר אלקטרה באתר mindat מפת אזור הר אלקטרה
CTLA-4

CTLA-4 או Cytotoxic T lymphocyte antigen-4 או CD152 (בעברית: אנטיגן 4 של תאי T ציטוטוקסיים) הוא קולטן, ממשפחת החלבונים CD28, המבוטא על תאי T ציטוטוקיסיים משופעלים. כמו הקולטן CD28, גם CTLA-4 נקשר למולקולות הקוסטימולטוריות B7 (הידועות גם כ-CD80 ו-CD86), אך באפיניות גבוהה מ-CD28. בניגוד ל-CD28 שקישורו ל-B7 גורם לתאי T ציטוטוקסיים להפוך למשופעלים, קישור CTLA-4 ל-B7 גורם לתאים אלו להפוך לאָנרגיים (חסרי פעילות אפקטורית). תפקידו של מנגנון ה-CTLA-4 הוא למנוע תגובת יתר של המערכת החיסונית ובכך למנוע מחלות אוטואימוניות ואלרגיות. בחולי סרטן ביטוי CTLA-4 גורם להפסקת פעילותה של מערכת החיסון נגד התאים הסרטניים ולכן להגברת קצב התקדמות המחלה. תפקידו של החלבון CTLA-4 בשליטה על התגובה החיסונית הופך אותו למטרה לטיפולים שונים הנמצאים כיום בניסויים קליניים. בניסויים אלו נבדקת האפשרות לחסום את החלבון על ידי נוגדן בחולי סרטן ובכך למנוע את הפסקת פעילותם של תאי T ציטוטוקסיים, בניסוי קליני כזה (שלב 2) נמצאה תגובה אנטי סרטנית ב-22% מחולי המלנומה שטופלו.[דרוש מקור] במחלות אוטואימוניות כגון ספחת נבדקת התועלת שבשימוש בחלבון כימרי המורכב מן החלק החוץ תאי של CTLA-4 והחלק הקבוע של נוגדן (Fc).[דרוש מקור] החלבון הכימרי נקשר למולקולות קוסטימולטוריות ובכך מונע מהן להפעיל את תאי ה־T ליצירת התגובה האוטואימונית. GRCh38: Ensembl גרסה 89: ENSG00000163599 - Ensembl, מאי 2017 GRCm38: Ensembl גרסה 89: ENSMUSG00000026011 - Ensembl, מאי 2017 "Human PubMed Reference:". "Mouse PubMed Reference:".
איוואן בכר

איוואן בכר (בבלארוסית: Іван Бахар; נולד ב-10 ביולי 1998) הוא כדורגלן בלארוסי המשחק בעמדות החלוץ והקיצוני בדינמו מינסק ובנבחרת בלארוס. בכר החל לשחק בקבוצת הנוער של מינסק בשנת 2012. ב-29 בנובמבר 2014 ערך את הופעת הבכורה שלו במדי הקבוצה הבוגרת במשחק נגד דינמו ברסט, והפך לשחקן הצעיר ביותר בתולדות ליגת העל הבלארוסית. בדצמבר 2019 עבר לדינמו מינסק. בינואר 2023 עבר לעירוני קריית שמונה. את הופעת הבכורה בקבוצה ערך ב-8 בינואר 2023, בניצחון קבוצתו 1–0 על מכבי בני ריינה. ב-14 בינואר 2023 כבש שער בכורה, בתיקו 2–2 עם הפועל חדרה. ב-14 במאי 2023 הודיע כי בכוונתו לעזוב את עירוני קריית שמונה. ב-10 ביולי 2023 חזר לדינמו מינסק. לאחר ששיחק במדי הנבחרות הצעירות של בלארוס, ב-6 בספטמבר 2019 ערך בכר את הופעת הבכורה שלו בנבחרת הבוגרת, כשעלה כמחליף במשחק נגד אסטוניה במסגרת מוקדמות היורו. איוואן בכר, באתר Transfermarkt איוואן בכר, באתר Soccerway איוואן בכר, באתר WorldFootball.net איוואן בכר, באתר National Football Teams איוואן בכר, באתר FootballDatabase.eu Бахар продлил контракт с «Минском» - Новости : Football.By : Новости футбола Беларуси и мира, football.by Иван Бахар продлил контракт с "Минском" - Новости : Football.By : Новости футбола Беларуси и мира, football.by Иван Бахар стал игроком минского "Динамо" - Новости : Football.By : Новости футбола Беларуси и мира, football.by שלמה וייס‏, עירוני קרית שמונה הודיעה על צירוף חלוץ נבחרת בלארוס איבן בכר, באתר וואלה, 11 בדצמבר 2022
ישיבת סקוקי

המכללה התאולוגית העברית (באנגלית: Hebrew Theological College, מכונה גם בקיצור "ישיבת סקוקי" או HTC) היא ישיבה בסקוקי, אילינוי, ארצות הברית שמתמקדת בלימודי תורה ופועלת גם כאוניברסיטה פרטית המפעילה תוכניות נפרדות לגברים ולנשים. הישיבה נוסדה כמוסד אורתודוקסי מודרני, ולומדים בה גם תלמידים מרקע חרדי וחסידי. על בוגרי הישיבה הבולטים נמנים דוד אפלבום, דוד ביגמן, חיים צימרמן, דן פטינקין, חיים דוב שעוועל, דוב ברל ויין, אברהם טברסקי נתן צבי פינקל. המכללה התאולוגית העברית (HTC) נוסדה בשנת 1921 בעיר שיקגו על ידי חיים צבי רובינשטיין (1872–1944) ושאול זילבר (1876-1946). בשנת 1958 הישיבה עברה לפרבר הצפוני של שיקגו, סקוקי. HTC נוסד כמוסד אורתודוקסי מודרני להשכלה גבוהה. אבל כיום לומדים בה גם חרדים וחסידים. מטרתו העיקרית של בית הספר היא להכין את התלמידים לקבלת תפקידים פורמליים כמחנכים, וכן להסמיך לרבנות. כמטרה משנית, המוסד שואף לספק לתלמידיה מיומנויות בשבע האמנויות החופשיות. הישיבה מורכבת מבית מדרש וכולל הסמכה לרבנות; מכון בליטשטיין לנשים והישיבה התיכונית פסמן. המכללה מורכבת מבית הספר ללימודי עברית ובית הספר לאמנויות ומדעים. תוכנית הגברים מציעה תואר ראשון עם התמקדות במדעי יהדות ובמיוחד תלמוד, עם עיסוק צדדי במנהל עסקים, חשבונאות ופסיכולוגיה. תוכנית הנשים (הממוקמת בקמפוס נפרד) מציעה מגמות בלימודי יהדות בתנ"ך, לשון עברית והיסטוריה של עם ישראל. ניתן ללמוד בנוסף גם לימודי חול ובהם מנהל עסקים, מדעי המחשב והמידע, חינוך (כולל חינוך יסודי ומיוחד), אנגלית, מדעי הבריאות ופסיכולוגיה. שאול זילבר 1921–1946 אוסקר ז. פאסמן 1946–1964 סיימון ג' קרמר אירווינג ג'יי רוזנבאום דון וול 1981–1989 ג'רולד איזנברג 1989–2013 שמואל לייב שומאן 2013-הווה אוניברסיטת בר-אילן המכללה הטכנולוגית בירושלים ישיבה יוניברסיטי מדיה וקבצים בנושא ישיבת סקוקי בוויקישיתוף אתר האינטרנט הרשמי של ישיבת סקוקי (באנגלית) בית המדרש לתורה (שיקגו), דף שער בספרייה הלאומית Wein, Berel (1990). Triumph of Survival. p. 334. ISBN 1-57819-593-4.
אמדורה

אמדורה (בפורטוגזית: Amadora) היא עיר הממוקמת כ-10 ק"מ צפונית מליסבון, כחלק ממטרופולין ומחוז ליסבון. בשנת 2011 התגוררו בעיר כ-175,136 תושבים. שטח העיר הוא 23.78 קמ"ר (9.2 מייל רבוע). מבין התושבים הידועים שמתגוררים או התגוררו בעבר בעיר, ניתן למנות את ז'ורז'ה ז'זוש, רוי קושטה, נאני ורובן דיאש. ככל הנראה התקיימו באזור יישובים עוד בתקופה הנאוליתית. נמצאו אף מערות קבורה מסוף האלף ה-4 לפנה"ס. העירייה הוקמה ב-11 בספטמבר 1979 במקום מספר עיריות מקומיות. בימים שלאחר מכן קיבלה אמדורה מעמד רשמי של עיר. העיר מנהלת אגד ערים עם ליסבון והערים חולקות את אותן רשתות רכבת תחתית, אוטובוסים ורכבת. העיר מאופיינת בבלוקי דירות גדולים, פארקים מסחריים, אזורי תעשייה וכמה מטות של חברות בינלאומיות. האקלים האזורי הוא אקלים ים-תיכוני. מבחינה מנהלית, העיר מחולקת ל-6 קהילות אזרחיות (פרגזיות): אגואס ליברס אלפרג'יד אנקוסטה דו סול פלאגיירה-ונדה נובה מינה דה אגואה ונטירה למרות היותה בעצם עיר מגורים, לאמדורה יש אזורי מסחר, תעשיות ומטה של חברות בינלאומיות הפועלות בפורטוגל. בעיר יש סניף בולט של איקאה, ומשרדי החברות סימנס והופמן לה רוש. בעבר פעלו בעיר מפעלי רכבת גדולים. כיום לאמדורה אין שום שדה תעופה. למרות זאת, בשנות ה-20 של המאה ה-20 שכן בעיר שדה תעופה קטן (שהיה הראשון בפורטוגל). הטיסה הראשונה מפורטוגל לברזיל יצאה מאמדורה. מדיה וקבצים בנושא אמדורה בוויקישיתוף אתר האינטרנט הרשמי של אמדורה Instituto Nacional de Estatística "Áreas das freguesias, concelhos, distritos e país". אורכב מ-המקור ב-2018-11-05. נבדק ב-2018-11-05. Diário da República. "Law nr. 11-A/2013, page 552 13" (pdf) (בפורטוגזית). נבדק ב-16 ביולי 2014. {{cite web}}: (עזרה)
סמל הפלמ"ח

סמל הפלמ"ח הוא סמלו הרשמי של ארגון הפלמ"ח. הסמל, אשר עוצב בבסיסו על ידי אריה אלחנני ולאחר מכן עובד לצורתו הסופית על ידי אנשי הפלמ"ח יצחק מאיר והצייר נפתלי בזם, הורכב משיבולים מוזהבים וחרב כסופה, המסמלים את המלאכה ואת ההגנה. הסמל נחשף לראשונה ביולי 1945, בכינוס השני של הפלמ"ח. בל"ג בעומר תש"א (15 במאי 1941) החליט המטה הארצי של 'ההגנה' על הקמת הפלמ"ח, ראשי תיבות של "פלוגות מחץ". לאחר הכינוס הראשון של הפלמ"ח, נדרש היה לעצב סמל ודגל לארגון. חברי הארגון פרסמו מספר הצעות. בניהן פטיש וחרב, חרב ומסביבה נחש מתפתל, ברק, חבצלת, ומגן דוד שבמרכזו מתנוסס הכיתוב "פלמ"ח". הסמל שנבחר נחשף לראשונה ב־20 ביולי 1945, בכינוס השני של הפלמ"ח, כפי שתואר בספר הפלמ"ח: ”לשפת נחל חרוד מתקיים הכינוס הארצי השני של החטיבה. הרמ"א מוסר למתכנסים את דגל הפלמ"ח, שעליו מתנוסס, לראשונה, סמל החטיבה: שתי שבלים וחרב”. טקס חשיפת הדגל והסמל מתואר ביתר פירוט בידי יגאל אלון ב ספרו "מגמות ומעש". במסדר הנעילה של הכנס בהשתתפות אלפי אנשים, ובנוכחות אישי ציבור רבים, מסר ישראל גלילי, ממלא מקום הרמ"א, את הדגל ליצחק שדה, מפקד הפלמ"ח: "במרכז הדגל רקום סמל הפלמ"ח, שהובא לראשונה בפני החטיבה והציבור כולו - שתי שבלי זהב משולבות חרב מכסיפה". הסמל מבטא את אופיו של הפלמ"ח, המשלב בין היעוד הצבאי ליעוד ההתיישבותי. החרב, הלקוחה מסמל מפקדי המחלקות ב"הגנה", ושלובו שיבולים במקום עלי זית, כסמל העבודה העברית. מעצבו היה האדריכל אריה אלחנני, אשר עיצב גם את סמל ההגנה וסמל צה"ל. מיכל גולן, בתו של אלחנני, טוענת שאביה הגה את רעיון העיצוב. אחרים מייחסים זאת לחברת הפלמ"ח שושנה ספקטור. בשנות המנדט הבריטי הסמל היה חשאי. עם זאת, במלחמת העצמאות, עוד לפני הכרזת העצמאות, הוא פורסם בפומבי והופיע במרכז סמלי שלוש חטיבות הפלמ"ח: חטיבת יפתח, חטיבת הראל וחטיבת הנגב, וכן בסמל הפלי"ם שם נוסף עוגן לחרב. זכאי אות מלחמת הקוממיות נהגו לענוד את סמל הפלמ"ח על אותותיהם, עד אשר בוטל רשמית. בתרבות, מזוכר סמל הפלמ"ח ברמיזה, בשיר הורה היאחזות מאת יחיאל מוהר: ”הוחלט ונלקחה שיבולת, הרכיבוה – חרבות”. סמל חטיבת יפתח סמל חטיבת הראל סמל חטיבת הנגב סמל הפלי"ם יהודה זיו, שְׁלֹשָׁה בְּסִכָּה אַחַת (מִלְּבַד 'שׁוֹשׁ') – מי הגה את סמל הפלמ"ח ומי עיצב את סיכת הסמל?, צוות - ארגון גמלאי צה"ל, ‏3 באוגוסט 2012 תום שגב, חייזר בחצר הוד מלכותה, באתר הארץ, 20 ביולי 2012 יהודה זיו, על דעת המקום: שלושה בסיכָּה אחת, או בעקבות סמל הפלמ"ח, באתר עונג שבת, ‏11 באפריל 2013 הידעת? סמל הפלמ"ח הרשמי הוצג לראשונה ביולי 1945, פלמ"חודשי, ‏יולי 2013 ספר הפלמ"ח, כרך א, עמ' 261-260 סמל הפלמ"ח ודגלו, אתר הפלמ"ח - פלוגות המחץ של ההגנה סמל הפלמ"ח | פלמ"ח - מורשת רעננה, באתר מורשת רעננה
סוויסלץ' (פירושונים)

סוויסלץ' (בבלארוסית: Свіслач; ברוסית: Свислочь, סוויסלוֹץ'; בפולנית: Świsłocz, שוויסלוץ') הוא שם של מספר מקומות ונהרות ברחבי בלארוס. האם התכוונתם ל... מקומות סוויסלוץ' – עיירה במחוז משנה סוויסלוץ' במחוז גרודנו במערב בלארוס סוויסלוץ' (מחוז משנה) – מחוז משנה במחוז גרודנו שבירתו העיירה סוויסלוץ' סוויסלץ' (מחוז משנה גרודנו) (בלא') - כפר במחוז משנה גרודנו במחוז גרודנו במערב בלארוס סוויסלץ' (מחוז מוהילב) – עיירה במחוז משנה אסיפוביצ'י במחוז מוהילב במזרח בלארוס סוויסלץ' (מחוז מינסק) (בלא') - עיירה במחוז משנה פוחביצ'י במחוז מינסק במרכז בלארוס נהרות סוויסלץ' (ברזינה) – יובל של נהר ברזינה סוויסלץ' (ניימן) (אנ') - יובל של נהר ניימן
הר בוריאס

האם התכוונתם ל... אנטארקטיקה הר בוריאס (ארץ ויקטוריה) – הר בהרי באוורס, בארץ ויקטוריה שבאנטארקטיקה הר בוריאס (ארץ המלכה מוד) – הר בארץ המלכה מוד שבאנטארקטיקה אוסטרליה הר בוריאס (אוסטרליה הדרומית) – הר במדינת אוסטרליה הדרומית שבאוסטרליה הר בוריאס (אוסטרליה המערבית) – הר במדינת אוסטרליה המערבית שבאוסטרליה ארצות הברית הר בוריאס (מסצ'וסטס) – הר במחוז המפשייר, במדינת מסצ'וסטס שבארצות הברית
מחנה שטח

מחנה שטח (באנגלית: Camping Out) הוא סרט קצר אמריקאי בשחור-לבן משנת 1934 בכיכובם של הדמויות מיקי מאוס, מיני מאוס, הוראס הורסקולר וקלרבל הפרה, שבעודם נהנים במחנה, נדרשים להילחם בלהקת יתושים טורדניים. זהו הסרט ה-64 בסדרת "מיקי מאוס" שיצא לאקרנים והשני באותה השנה. מיקי, מיני, הוראס וקלרבל יושבים מסביב למחנה שלהם כאשר מגיע יתוש ומקלקל להם את הכיף. לאחר שהוראס הכה את היתוש הטורדני, האחרון הולך ובוכה לאביו שמזמן את כל הלהקה. מיני מבחינה ביתושים הזועמים ומהר החבורה מתארגנת לקראתם תוך שהם מבצרים עצמם עם הציוד שלהם ומתחמשים בשלל כלים. הוראס מתיז קצת מולסה על קבוצת יתושים ומוכיח את זה כיעיל, עד שהיתושים נדבקים עליו בחזרה. לאחר שירו על עדר היתושים כל מיני מאכלים כגון אפונה ותירס ועדיין הם לא מפסיקים לתקוף, החבורה נסוגה לאוהל, שם הם עדיין נעקצים אבל יכולים להילחם קצת בחזרה, בסופו של דבר הם לוכדים את כל היתושים בתוך תחתוני נשים ושולחים אותם לדרכם. מיקי מאוס - וולט דיסני מיני מאוס - מרסלייט גארנר הוראס הורסקולר קלרבל הפרה אבא יתוש - פינטו קולביג הסרט יצא לאקרנים ב-17 בפברואר 1934 והופץ על ידי יונייטד ארטיסטס. הסרט נודע גם בשם "צרות במחנה" (Camping Troubles) בתקופה הראשונה להפצתו מחוץ לגבולות ארצות הברית. הסרט הוקרן במקור בשחור-לבן, אך בשנות האלפיים, פורסמה גרסה צבעונית של הסרט. "מחנה שטח", במסד הנתונים הקולנועיים IMDb (באנגלית) "מחנה שטח", באתר Rotten Tomatoes (באנגלית) "מחנה שטח", באתר דיסני+ סרטים (באנגלית) "מחנה שטח", במסד הנתונים הקולנועיים KinoPoisk (ברוסית)
בית הכנסת אוהל נחמה

בית הכנסת אוהל נחמה הוא בית כנסת אורתודוקסי הממוקם ברחוב שופן 3 שבגבול השכונות טלביה-קטמון שבירושלים – בין המוזיאון לאמנות האסלאם למשכן הנשיא. נוסח בית הכנסת הוא אשכנזי. בית הכנסת קרוי על שם הרבנית נחמה ליפשיץ, והחל לפעול בתחילת שנות ה-60 של המאה ה-20. ראשוני המתפללים היו אנשי האוניברסיטה העברית בירושלים שעזבו מניין קיים ברחוב בלפור. המבנה הנוכחי נחנך בשנת 1979 ותוכנן על ידי האדריכל דוד קאסוטו. לשם הקמת המבנה והחזקתו, הוקמה אגודת "מעלות". כיום בית הכנסת מנוהל על ידי ועד ומועצה הנבחרים מדי שנה באספת חברי הקהילה. הרב דניאל טרופר היה רב בית הכנסת במשך כשלושים שנה. עד אוגוסט 2022, רב הקהילה היה הרב ד"ר אהרון אדלר. החליף אותו בתפקיד הרב אבידן מילבסקי וב-2023 הרב יוסף אות. בעבר נחשב בית הכנסת למוקד מרכזי של הביצה הירושלמית. כיום (נכון לשנת 2023) מתקיימת בבית הכנסת קבלת השבת של מיזם "נדיב" ומיזם "שיחתי" לבוגרי ישיבות ומדרשות. עקב סמיכותו של משכן הנשיא לבית הכנסת, נשיאי המדינה בעבר ובהווה נוהגים לפקוד אותו ביום הכיפורים ובחגים נוספים. באתר בית הכנסת, הוגדרו שלושה יעדים לפעילות בית הכנסת: הקהילה תטפח את החיים התורניים של חבריה, על ידי ארגון שעורי תורה ברמה גבוהה המתאימה לציבור האקדמי. הקהילה תארגן תפילות מסודרות, בהן יוכלו חבריה לשפוך שיח לפני בורא עולם בצורה מכובדת. הקהילה תשאף לשלב את בניה וצעיריה בפעילות התורנית ובסדרי התפילה שלה. מדיה וקבצים בנושא בית הכנסת אוהל נחמה בוויקישיתוף אתר האינטרנט הרשמי של בית הכנסת אוהל נחמה בית הכנסת אוהל נחמה, ברשת החברתית פייסבוק מיכאל יעקובסון, סקירה אדריכלית על בית הכנסת אוהל נחמה בטלביה, באתר 'חלון אחורי', 21 במאי 2015 אודות בית הכנסת, באתר Ohelnehama (באנגלית) בית כנסת ״מעלות״ (אוהל נחמה), באתר פרופ' דוד קאסוטו רב ורבנית בית הכנסת, באתר בית הכנסת אוהל נחמה משה שטיינמץ, שווים תפילה: קבלו את בתי הכנסת הנחשבים ביותר בעיר, באתר nrg‏, 27 בספטמבר 2009 בתי הכנסת הירושלמים שאסור לכם לפספס, באתר כיפה, 8 במאי 2013 שיחתי | בית לבוגרי הישיבות והמדרשות, באתר www.sihati.org